Stračiūnų sukilėlių kapinės

1863 m. sukilimo dalyvių kapinės (nacionalinio reikšmingumo lygmens valstybės saugomas kultūros paveldo objektas: unikalus kodas – , senas vertybių registro kodas – L1561, senas kultūros paminklų sąrašo numeris – IV419) – neveikiančios istorinės kapinės Druskininkų savivaldybės teritorijos šiaurės rytinėje dalyje, Stračiūnuose, 26 m į rytus nuo kelio .

 Kapinės 
Įrengtos nedidelėje atskiroje kalvelėje, stūksančio kaimo pietrytinėje dalyje plytinčiame slėnyje. Netaisyklingo stačiakampio plano pailgos šiaurės rytų – pietvakarių kryptimi, 24–26 m ilgio ir 12–14 m pločio. Teritorija dirvonuoja. Ties viduriu stovi paminklas, o į šiaurę nuo jo auga medis.
Paminklas neapibrėžtų formų, plokščio, apskaldyto, juosvai rusvo, stambaus grūdėtumo granito. Jo priekinėje plokštumoje įbetonuota juodo šlifuoto akmens horizontalaus stačiakampio formato memorialinė lenta su užrašu:„ČIA PALAIDOTI / 1863 METŲ / SUKILIMO DALYVIAI“.

Teritorijos plotas – 326 m².

 Istorija 
Šiose kapinėse palaidota per 20 sukilėlių, žuvusių 1863 m. rugsėjo mėnesį per mūšį tarp Rusijos imperijos kariuomenės dalinio ir 1863 m. sukilėlių kariuomenės būrio, vadovaujamo karininko Viktoro Hlaskos.

1971 m. kapinės įrašytos į vietinės reikšmės istorijos paminklų sąrašą,Lietuvos TSR kultūros paminklų sąrašas. – Vilnius, 1973. – P. 68, eil. Nr. 419 1993 m. registruotos Lietuvos Respublikos nekilnojamųjų kultūros vertybių registre.1863 m. sukilėlių kapas, Stračiūnų k., Leipalingio sen., Druskininkų sav. 

 Šaltiniai 

 Leonas Bičkauskas-Gentvila. 1863 metų sukilimas Lietuvoje. – Vilnius, 1958. – P. 249–280
 Ona Maksimaitienė. Lietuvos sukilėlių kovos 1863–1864 m. – Vilnius, 1969. – P. 176–180, 182
 Juozas Petrauskas. Seirijų praeities takais. – Vilnius, 1993. – P. 22–24

 Nuorodos 


Kategorija:Druskininkų savivaldybės kapinės
Kategorija:1863 m. sukilimas